Diari Oficial de la Generalitat Valenciana


Sumari del DOGV 7178, del 23-12-2013 (2013/12460)

DECRET 192/2013, de 20 de desembre, del Consell, pel qual es modifica el Catàleg de Forests de Domini Públic i d'Utilitat Pública de la Província de València, amb l'exclusió de 6.735 m² i la inclusió de 20.436 m² en la forest d'utilitat pública número V-68, denominada Malacara, situada en el terme municipal de Siete Aguas i propietat de l'ajuntament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7178

Data del DOGV
:   23-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12490


Data del document
:   20-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 192/2013, de 20 de desembre, del Consell, pel qual es modifica el Catàleg de Forests de Domini Públic i d'Utilitat Pública de la Província de València, amb l'exclusió de 6.735 m² i la inclusió de 20.436 m² en la forest d'utilitat pública número V-68, denominada Malacara, situada en el terme municipal de Siete Aguas i propietat de l'ajuntament. [2013/12329]  
La Parròquia de l'Assumpció de la Mare de Déu de Riba-roja de Túria ha sol·licitat l'exclusió de 6.735 m² de la forest d'utilitat pública denominada Malacara, número 68, del Catàleg de Forests de Domini Públic i d'Utilitat Pública de la Província de València, amb l'objecte d'ampliar la superfície destinada a campament juvenil. Com a contraprestació oferix 20.436 m² de terrenys de la seua propietat de característiques forestals semblants i continguts a la mateixa forest.  
Com a conseqüència de la dita sol·licitud, la Conselleria d'Infraestructures, Territori i Medi Ambient ha instruït l'expedient corresponent, de conformitat amb el que disposen els articles 16 i 17 de la Llei 43/2003, de 21 de novembre, de Forests, i els articles 11, 13, 24, 26 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, en el qual han quedat acreditats tant els requisits exigits per l'article 16 de la Llei 43/2003 esmentada per a autoritzar l'exclusió i permuta d'una part d'una forest catalogada, com la seua conveniència, ja que rep una superfície superior i de característiques forestals molt semblants a la sol·licitada. Per això, procedix accedir a la sol·licitud de la interessada i modificar el Catàleg de Forests de Domini Públic i d'Utilitat Pública per mitjà de l'aprovació del corresponent decret.  
D'altra banda, i a fi de complir l'obligació de mantindre el Catàleg de Forests de Domini Públic i d'Utilitat Pública actualitzat i conforme amb la realitat, s'ha d'aprofitar la present ocasió per a adequar la superfície de la forest que consta inscrita en el catàleg a la que realment resulta de la documentació que es troba en poder de l'administració i dels mesuraments més recents.   
Per tot això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 20 de desembre de 2013,  
  
DECRETE  
  
Article 1. Descatalogació dels terrenys sol·licitats  
S'exclou de la forest d'utilitat pública número 68 de la província de València, denominada Malacara, situada en el terme municipal de Siete Aguas i propietat de l'ajuntament, el terreny sol·licitat per la Parròquia de l'Assumpció de la Mare de Déu de Riba-roja de Túria, de 6.735 m².  
  
  
Article 2. Autorització de la permuta  
S'autoritza la permuta, acordada entre l'Ajuntament de Siete Aguas i la Parròquia de l'Assumpció de la Mare de Déu de Riba-roja de Túria, dels dits terrenys per altres pertanyents a esta amb una superfície de 20.436 m².  
  
Article 3. Catalogació dels terrenys oferits  
S'inclou en la forest d'utilitat pública número 68 de la província de València les parcel·les oferides per la Parròquia de l'Assumpció de la Mare de Déu de Riba-roja de Túria.  
  
Article 4. Modificació del catàleg  
Es modifica la inscripció de la forest d'utilitat pública número 68 en el Catàleg de Forests de Domini Públic i d'Utilitat Pública de la Província de València, que queda de la manera següent:  
Número: 68.  
Nom: Malacara.  
Partit judicial: Requena.  
Terme municipal: Siete Aguas.  
Pertinença: Ajuntament de Siete Aguas.  
Superfície pública: 8.079,97 hectàrees.  
Enclavats: 2.859,48 hectàrees.  
Superfície total: 10.939,45 hectàrees.  
Límits:  
Nord: terme municipal de Chiva.  
Est: termes municipals de Chiva i Buñol.  
Sud: terme municipal de Buñol.  
Oest: terme municipal de Requena.  
  
Article 5. Formalització de la permuta  
La permuta haurà de ser elevada a escriptura pública, que s'inscriurà en el registre de la propietat i de la qual s'entregarà còpia autoritzada a la Conselleria d'Infraestructures, Territori i Medi Ambient per a la seua constància en el Catàleg de Forests de Domini Públic i d'Utilitat Pública.   
  
Article 6. Replantejament i senyalització  
La Parròquia de l'Assumpció de la Mare de Déu de Riba-roja de Túria haurà de col·locar en l'acte de replantejament, a costa seu, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de la Conselleria d'Infraestructures, Territori i Medi Ambient.  
  
  
Article 7. Adequació del registre de la propietat i del cadastre immobiliari  
La Parròquia de l'Assumpció de la Mare de Déu de Riba-roja de Túria adequarà en el registre de la propietat la cabuda i la descripció de la finca de la seua propietat i farà constar la delimitació amb la forest d'utilitat pública número 68 pels seus límits.  
Es procedirà de la mateixa manera respecte del cadastre immobiliari.  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Comunitat Valenciana.  
  
Contra el present decret, les persones interessades podran interposar recurs contenciós administratiu, en el termini de dos mesos comptats a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes, des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 20 de desembre de 2013  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS